[{"text_idx": "#000003", "text": "Rydym wrth ein bodd yn clywed gan aelodau o\u2019n cymuned byd eang ac wrth ein bodd yn rhannu stareon am y Cymry ymhob cwr o\u2019r byd. Gwych felly oedd clywed gan Alwyn \u2018Taffy\u2019 Parry draw yn Seland Newydd. Mae Alwyn newydd ryddhau ei lyfr diweddaraf \u2018A Brush With Love, Life & Laughter\u2019 sy\u2019n rhannu stori ei fagwraeth yng ngogledd Cymru yn y 40au a\u2019r 50au a sut laniodd y Cymro ifanc yn Seland Newydd. Dyma drefnu cyfweliad gydag Alwyn i ddysgu mwy!"}, {"text_idx": "#000004", "text": "Gynta\u2019i gyd Alwyn, ble cawsoch chi eich magu?"}, {"text_idx": "#000005", "text": "Cefais fy magu yng Nghaernarfon. Mae\u2019r gyfrol ei hun yn datgelu\u2019r cyfan ond roeddwn i\u2019n byw mewn ty\u0302 teras yn y dref fechan hon yn y gogledd. Y castell yw\u2019r peth mwyaf enwog am y dref wrth gwrs ac roeddwn i yno yn y 40au a\u2019r 50au, mae\u2019r dref wedi newid llawer ers hynny! Fel nifer, roedd fy nhad yn un o\u2019r chwarelwyr lleol."}, {"text_idx": "#000006", "text": "Pa atgofion sydd gennych chi o\u2019r cyfnod yma yng Nghymru?"}, {"text_idx": "#000007", "text": "Mae rhan o fy nghalon i yn parhau yng Nghymru, er fy mod i wedi gadael y famwlad pan o\u2019n i\u2019n 16 oed \u2013 72 o flynyddoedd yn ol! Rydw i\u2019n caru\u2019r Gymraeg a dal yn ymfalchio yn y ffaith bod modd i fi siarad yr iaith, ond mae\u2019r iaith wedi datblygu\u2019n aruthrol erbyn hyn. Mae gen i atgofion hapus iawn o bethau fel mwynhau\u2019r Noson Lawen mewn ambell dafarn neu ddau!"}, {"text_idx": "#000008", "text": "Pam wnaethoch chi adael Cymru?"}, {"text_idx": "#000010", "text": "Cyn gadael Seland Newydd, roeddwn i wedi gadael y wasanaeth gyhoeddus ac wedi dechrau swydd fel salesman, roeddwn i\u2019n gyfrifol am rhan gwaelod Ynys y Gogledd...wnaethon nhw ddim holi a oeddwn i\u2019n galu gyrru, felly pan ddechreuais i\u2019r swydd ges i dri diwrnod o wersi ac yna i ffwrdd a fi! Cyn gadael am Brydain, roeddwn i wedi dechrau cwmni plastigion gyda fy ngwraig ar y pryd. Daeth yn un o\u2019r cwmniau plastig mwyaf o\u2019i fath, ac wnes i ei werthu ac ymddeol pan o\u2019n i\u2019n 38 oed."}, {"text_idx": "#000013", "text": "Felly, beth ydech chi wedi bod yn gwneud ers ymddeol?"}, {"text_idx": "#000014", "text": "Sawl peth! Yn yr 17 mlynedd dwythaf rydw i wedi dod yn sengl ac wedi ysgrifennu sawl llyfr. Gwerthodd y llyfr \u2018Tommy Tui\u2019s Journey\u2019 dros 2,000 o gopiau a hynny heb gymorth cyhoeddwr! Rydw i\u2019n awyddus i ysbrydoli eraill i ysgrifennu a rhannu straeon. Wnes i ddechrau tynnu lluniau yn y dair mlynedd dwythaf, paentio lluniau gweddol naif o fy mhlentyndod, gallwch weld esiamplau yn y llyfr diweddaraf \u2018A Brush with Love, Life & Laughter\u2019. Arwahan i hynny, rydw i wedi byw bywyd distaw!"}, {"text_idx": "#000019", "text": "Beth wnaeth eich ysbrydoli i ysgrifennu?"}, {"text_idx": "#000020", "text": "Rydw i wedi bod yn ysgrifennu am y mwyafrif o mywyd, gan fy mod i wedi bod yn gweithio yn y maes marchnata a dylunio nwyddau, gan gynnwys ysgrifennu llawlyfrau ayyb. Rydw i wedi cyhoeddi tri llyfr (collais y pedwerydd pan wnaeth lladron ddwyn fy nghyfrifiadur!) mae un allan o brint a\u2019r llall ar Amazon, ac mae\u2019r diweddaraf ar gael ar ffurf PDF. Rydw i\u2019n hapus i chi rannu\u2019r PDF gydag aelodau Undeb Cymru a\u2019r Byd am ddim. Dydw i ddim am wastraffu\u2019r ychydig o amser sydd gen i ar ol yma yn chwilio am gyhoeddwr, rydw i\u2019n rhannu ar PDF yn y gobaith y bydd yn ysbrydoli eraill i sgwennu a rhannu eu stori gyda\u2019r teulu a\u2019r gynulleidfa ehangach."}]